Miyagawa s-a născut la Kyoto, a fost pasionat de grafica în tehnica laviu de la vârsta de unsprezece ani și a început să-și vândă ilustrațiile încă din vremea adolescenței. A devenit interesat de cinema în anii 1920, admirând în special filmele expresioniste mute germane. În 1926, după absolvirea Liceului de Studii Comerciale din Kyoto, a fost angajat de compania de producție de film Nikkatsu din Kyoto. A început să lucreze ca tehnician de laborator, apoi a devenit cameraman asistent.